สวัสดีค่ะ วิวจากแชนเนล Point of View ค่ะ เชื่อว่าหลายคนที่ติตตาม
ช่องวิวนะคะ น่าจะเป็นคนที่ชื่นชอบหนังสือกันใช่ไหมคะ
สำหรับตัววิวเอง
เรียกได้ว่าบ้าคลั่งหนังสือเลย ก็น่าจะรู้กันอยู่จากทุกๆ
คลิปที่เห็นมานะ วันนี้วิวได้โอกาสพิเศษโอกาสหนึ่งค่ะ
ที่จะพาทุกคนมาดูหนังสือที่สุดพิเศษ
โดยเฉพาะหลายๆคนที่ชื่นชอบพระราชนิพนธ์ใน
พระบาทสมเด็จพระมงกุฎเกล้าเจ้าอยู่หัวแบบวิวค่ะ
คือหลายๆคนติดตามพระราชนิพนธ์ของพระองค์ ก็จะรู้จัก
ศกุนตลา มัทนะพาธา แล้วก็อาจเคยอ่านในบทเรียนบ้าง
ฟังจากคลิปวิวบ้าง ไม่เคยเห็นตัวเล่ม
ที่พิมพ์มาตั้งแต่สมัยนู้น สมัยพิมพ์ครั้งแรกๆเลยนะคะ
ดังนั้นวันนี้ วิวจะพาทุกคนมาดูหนังสือหายากค่ะ
ซึ่งตอนนี้ทุกคนน่าจะเห็นด้านหลังแล้ว ใครเป็นเด็กจุฬาฯ
น่าจะคุ้นเคยกับภาพนี้กันดีนะคะ เพราะว่าตอนนี้วิวอยู่ที่
สำนักงานวิทยทรัพยากร หรือที่หลายๆคนรู้จักกันดีในนาม
หอกลางของจุฬาฯนั่นเองค่ะ เดี๋ยวเราเข้าไปดู
พระราชนิพนธ์หายากในนี้กัน แล้วมาดูว่า
เราจะต้องไปรื้อตู้หนังสืออะไรยังไงเพื่อจะหาพระราชนิพนธ์เหล่านี้นะคะ
แต่สำหรับตอนนี้ถ้าใครอยากติดตามคลิปวิดีโอสนุกๆ
แล้วก็ข่าวสารดีๆจากช่อง Point of View อย่าลืมติดตามวิวให้ครบทุกช่องทาง
พร้อมจะไปฟังเรื่องราวที่ทั้งสนุก แล้วก็ได้
สาระกันหรือยังคะ ถ้าพร้อมกันแล้ว เข้าไปด้านในเลยค่ะ
หลายคน พอวิวบอกว่าจะพามาดูหนังสือหายาก
ี่หอกลางนะคะ ก็เข้าใจว่าวิวจะพาไปรื้อชั้นหนังสือ หรือว่า
ไปรื้อห้องหนังสือหายากนะคะ บอกเลยว่า
ตอนนี้ทุกคนสามารถมาดูพระราชนิพนธ์ในพระบาทสมเด็จ
พระมงกุฎเกล้าเจ้าอยู่หัวได้ง่ายมากๆเลยค่ะ
เพราะว่าตอนนี้ หอกลาง มีงานที่เรียกว่า
มหาวชิราวุธราชบรรณาลัย นะคะ เป็นงานที่รวบรวมเรื่องราว
เกี่ยวกับรัชกาลที่ 6 ไว้ค่ะ
เดี๋ยววิวจะพาไปดูว่าด้านในมีอะไรบ้าง แล้วก็ไปหยิบ
หนังสือดูทีละเล่มเลย วิธีไปง่ายมากค่ะ เข้ามาที่หอกลางแล้ว
ขึ้นไปชั้นบนสุดเลยนะ ชั้น 7
เชื่อว่าน้องๆหลายคนเคยมาทำงาน
มาเรียนหนังสือที่หอกลาง แต่ไม่เคยขึ้นไปชั้น 7 ค่ะ
ด้านบนมีอะไรน่าสนใจมาก เดี๋ยวเราขึ้นไปดูกัน
ออกมาจากชั้น 7 นะคะ เราหันไปด้านซ้ายค่ะ
เราจะเจอกับห้องห้องหนึ่งที่น่าสนใจมาก ก็คือ
ห้อง Exhibition Hall นั่นเอง ซึ่งช่วงนี้
เป็นนิทรรศการถาวร ชื่อว่า
จุฬาลงกรณ์ราชบรรณาลัย เป็นนิทรรศการเนื่องในโอกาส
100 ปี จุฬาลงกรณ์มหาวิทยาลัยนะคะ
และตอนนี้ เป็นนิทรรศการช่วงที่ 2 แล้วค่ะ เพราะว่า
เมื่อพูดถึงจุฬาลงกรณ์เนี่ย ไม่ใช่แค่รัชกาลที่ 5 อย่างเดียวใช่มั้ยคะ
แต่ว่าต้องพูดถึงรัชกาลที่ 6 ด้วย
ดังนั้นด้านในตอนนี้ก็เลยเป็นนิทรรศกาลช่วงที่ 2
ที่พูดถึงมหาวชิราวุธราชบรรณาลัย
หรือว่าเป็นนิทรรศการเกี่ยวกับ
รัชกาลที่ 6 นั่นเองค่ะ ซึ่งภายใน
เห็นตู้หนังสือด้านในนั้นมั้ย ยิ่งใหญ่อลังการ
ถูกใจข้าพเจ้ามากๆนะคะ เป็นตู้หนังสือที่
รวบรวมงานพระราชนิพนธ์ของพระบาทสมเด็จพระมงกุฏเกล้าเจ้าอยู่หัว
รัชกาลที่ 6 เอาไว้ค่ะ หลายๆคนเนี่ย พอพูดถึง
รัชกาลที่ 6 พูดถึงพระราชนิพนธ์เนี่ยนะคะ ก็จะนึกถึงแค่
ศกุนตลา มัทนะพาธา สาวิตรี
อาจไปมี โคลนติดล้อ นิดหน่อย
เพราะเราเรียนกัน แต่จริงๆแล้ว รู้กันมั้ยคะว่า
พระราชนิพนธ์ของพระองค์เนี่ยมีมาก แบบม้ากมากเลยนะ
อาจแบบหลายร้อยเล่มถึงพันเล่มก็เป็นได้นะ
ถ้านับบทความยิบย่อยเข้าไปด้วย ซึ่งตอนนี้
ที่นี่รวบรวมมาให้แล้ว จากทั้งชั้น
หนังสือหายาก จากทั้งชั้นต่างๆ
ในหอสมุดกลางแห่งนี้เนี่ย คัดมาไว้ตรงนี้
ประมาณ 131 เล่มด้วยกัน เดี๋ยวเราเข้า
ไปดูกันว่า แต่ละเล่มมีอะไรน่าสนใจบ้างนะคะ
ไปๆๆดูกัน
มาถึงตู้นี้นะคะ เราก็จะเจอกับหนังสือหายากหลายๆเล่มที่
เราไม่เคยเห็นตัวเล่มจริงมาก่อนเลยค่ะ
อย่างเล่มนี้เป็นต้น ประชุมนิทานพระราชนิพนธ์รัชกาลที่ 6
หรือถ้าเดินมาตรงนี้
ก็จะเจอกับ นี่เล่มนี้สวยนะ
โคลงสุภาษิตจากหนังสือพิมพ์ดุสิตสมิต
ดุสิตสมิตที่เราเคยเรียนกันว่าเป็นหนังสือพิมพ์ที่เกิดขึ้นสมัย
รัชกาลที่ 6 มีคนนู้นคนนี้เขียนบทความมาลง
รวมถึงมีพระราชนิพนธ์ด้วย เล่มนี้ก็รวบรวมไว้แล้วนะคะ ปกเก๋มาก
ขนาดเป็นแบบพกพาได้ หรือว่าก็จะเจอเล่มนี้
บทเสภาเรื่องพญาาราชวังสันกับสามัคคีเสวก
พระราชนิพนธ์สมเด็จพระรามาธิบดีศรีสินทร
พระมงกุฎเกล้าเจ้าอยู่หัว เจ้าแผ่นดินสยาม
สมัยนั้นเขาก็ใช้ภาษากันประมาณนี้นะ รวมไปถึง
เล่มนี้ เรียนกันใช่มั้ยคะน้องๆ
เคยเห็นเล่มจริงมั้ย เห็นแก่ลูก ละครพูดองก์เดียว
โดย พระขรรค์เพชร ซึ่งเป็นนามปากกา
ของพระองค์ ที่สำคัญความเก๋อยู่นี่
ถ้าใครเคยอ่านแค่เนื้อหาข้างใน จะไม่เห็นรายละเอียดอะไรอย่างนี้นะ
เห็นตรงนี้มั้ย
มีกรรมสิทธิ์ตามพระราชบัญญัติ น่ะ มีลิขสิทธิ์ด้วยนะคะ
สมัยนั้น เล่มนี้เท่มาก เราจะผ่านหนังสือเท่ๆ
มากมายเหล่านี้ไป เพราะจะให้ทุกคนมาดูเองนะคะ
แต่มีเล่มนึงที่วิวอยากอวดมากๆ เห็นแล้วแบบ
ห้ะ มันมีเล่มนี้ด้วยทุกคน เป็นเล่มที่เราควรจะมาเห็นของจริง
มากๆนะคะ นี่ถือระมัดระวังเลยนะ
เพราะว่าเล่มนี้ หายากจริง
ปกสีดำทองลายกุหลาบขนาดนี้นะคะ ไม่ต้องมีชื่อเรื่อง
ก็รู้ค่ะว่านี่คือ มัทนะพาธา นะคะ สำหรับใคร
ที่เล่นหนังสือเก่าน่าจะรู้ว่านี่คือ
มัทนะพาธา ฉบับพิมพ์ครั้งที่ 1 นะคะทุกคน
ตั้งแต่สมัยที่พระราชนิพนธ์เสร็จใหม่ๆ
ดังนั้นเล่มนี้พิเศษมากๆ เดี๋ยวเราดูข้างในกันดีกว่า
ด้านใน ความเก๋ของเล่มนี้ นอกจากจะเป็นเล่มปกทอง พิมพ์ครั้งแรกแล้วเนี่ยนะ
ยังมีภาพประกอบด้วย ภาพประกอบก็คลาสสิคมากๆ
อย่างตรงนี้ ภาพประกอบมีความเป็นกรีกโรมัน
ผสมกับความเป็นไทย เป็นแบบตะวันออกเจอกับตะวันตก
ที่สวยงามมาก ันนี้เป็นภาพ "สุเทษณ์วิงวอนให้มัทนารัก"
ใครเรียนมัทนะพาธามานะคะ นี่คือฉากที่
แบบ รักฉันเถอะมัทนา
มีฉากนี้ ฉากที่คล้ายๆโรมิโอกับจูเลียต เป็นฉาก
"มัทนารำพึงถึงความรัก ท้าวชัยเสนแอบฟัง"
เป็นตอนที่มัทนาออกมาเดินรอบกุฏิ แล้วก็แบบ
ฉันไม่เคยเป็นแบบนี้มาก่อนเลย
ทำไมฉันถึงรู้สึกว่าโลกสวยงามแบบนี้ ทำไมฉันถึงคิดถึงเขา
แล้วก็มีท้ายชัยเสนแอบฟังอยู่ข้างๆ
ภาพนี้ก็เก๋เหมือนกันทุกคน
"ท้าวชัยเสนกับมัทนาแสดงความเสน่หาต่อกัน
พระนางจันฑีตามไปหึงส์" หึง สมัยก่อนเติม ส์
เพราะว่า หึงส์ ประมาณนั้น ไม่ใช่
จริงๆออกเสียง หึง เฉยๆนี่แหละ สิ่งเหล่านี้คือ
สิ่งที่ทุกคนควรจะมาดูด้วยตาตัวเองนะคะ
แล้วก็มีอีกเล่มนึงที่น่าสนใจ เล่มนี้วางอยู่ข้างๆกันเลยเพราะว่าเราจัดไว้
อย่างสวยงาม นี้ก็เป็นหนังสือเรื่อง มัทนะพาธา เหมือนกัน
ขนาดพ็อคเก็ตบุ๊คสวยงามเนอะ แต่ว่าเนื้อหาข้างในค่ะ
อยากให้เห็น เพราะว่าด้านในเขียนว่า
"Madanabadha or the Romance of a Rose:
A Play in Verse in 5 Acts" เพราะว่านี้คือ
มัทนะพาธา เล่มภาษาอังกฤษ รู้กันมั้ยว่านอกจากพระองค์
จะพระราชนิพนธ์มัทนะพาธาเป็นภาษาไทยแล้ว
พระองค์พระราชนิพนธ์แปลด้วยนะคะ แปลผลงานตัวเองเป็นภาษาอังกฤษ
ซึ่งภาษาข้างในสวยงามมาก บอกเลยนะ
หรือว่าเรื่องนี้ก็น่าสนใจนะคะ นี่เลย
บทละครสังคีตเรื่องมิกาโดกับเรื่องวั่งตี่
มิกาโดนี่ ถ้าใครเป็นคนดูโอเปร่า
จะรู้จักมิคาโดะ ซึ่งเป็นโอเปร่าของฝรั่ง
ที่เอาเรื่องราวของญี่ปุ่นมาแต่ง
แล้วพระองค์ก็เอาเรื่องที่ฝรั่งแต่งเรื่องญี่ปุ่น
มาพระราชนิพนธ์แปลเป็นภาษาไทยอีกทีนึงนะคะ มีความ
ส่งต่อกันมากมาย น่าสนใจ
รวมไปถึงเล่มนี้ด้วย จะบอกว่าสวยมากๆเลย
นี่หลายคนคงเคยได้ยินชื่อเรื่อง วิวหาพระสมุทร
อาจเคยอ่านบ้าง ไม่เคยอ่านบ้างเพราะว่าตัวบทวิวาหพระสมุทร
ก็ค่อนข้างจะหายาก แต่เล่มนี้จะบอกว่าปกน่าสนใจ
เห็นความสวยมั้ย ความออกแบบอาร์ตเวิร์คสมัยนั้นมั้ย
มีความแบบ วิวาหพระสมุท นะคะ
แล้วขนาดเล่มก็พอดีมือมาก เล่มนี้
ก็เป็นอีกเล่มนึงนะคะที่ป็นเล่มค่อนข้างจะเป็นเล่มต้นฉบับ
เพราะเป็นฉบับพิมพ์แรกๆแบบแรกแร้ก
สุดๆเลย
ดังนั้นอยากให้มาเห็นของจริงกันนะคะทุกคน
นี่ก็เป็นอีกเล่มนึงที่น่าสนใจ
ดูจากปกแล้วทุกคนอาจรู้สึกว่าเป็นหนังสือธรรมดา
ทั่วไปนะคะ แต่ถ้าเราเปิด ซึ่งเราเปิดให้ดูได้แค่นี้จริง
"The War of the Polish Succession" เล่มนี้ไม่ใช่พระราชนิพนธ์
ธรรมดา แต่ว่าเป็นวิทยานิพนธ์ของพระองค์
ที่ทรงศึกษาอยู่ที่ต่างประเทศ
เพราะว่าถ้าดูข้างในว่าใครเขียนนะ เขาจะเขียนว่า
โดย His Royal Highness Crown Prince Maha Vajiravudh of Siam
พระราชนิพนธ์ตั้งแต่สมัยที่
เป็นมกุฏราชกุมารนะคะ
น่าจะเคยได้เรียนกันบ้างแต่ว่าไม่เคยมีใครเห็นเล่มจริงนะคะ
หรือว่า สองเล่มนี้ก็น่าสนใจ หลายคนรู้จักพระองค์
ในฐานะที่ทรงเป็นกวี พระราชนิพนธ์เนื้อหาอะไร
ที่เป็นตัวหนังสือต่างๆ แต่ว่าพระองค์ก็มี
ฝีพระหัตถ์ในการวาดภาพเหมือนกันนะคะ
อย่างเล่มนี้จะเป็น รวมภาพฝีพระหัตถ์ ชนิดภาพ
ล้อเส้นหมึก คือภาพล้อเลียนนะ มีความวาดภาพการ์ตูน
อย่างนี้จะเป็นภาพท่านนครบาลนะคะ
หรือว่า นี้ก็เป็นมหาดไทยนายก
อย่างภาพนี้ที่วิวเปิดดูอยู่คือภาพ ผู้แทนสยาม ณ ปารีส
เก๋มั้ย เก๋มั้ย นี่ก็เป็นภาพเส้นฝีพระหัตถ์นะคะ
ซึ่งไม่ได้มีแค่ภาพล้อเส้นหมึกนะ เล่มนีเป็นเส้นหมึก
พระองค์มีอีกชุดที่เก๋กว่านี้นะคะ
ก็คือนี้เลย ภาพฝีพระหัตถ์ ชนิดภาพเส้นขาด
ภาพเส้นขาดคืออะไร คือการไม่ได้ตีเส้นขอบนั่นเอง
แล้วถามว่าภาพข้างในจะหน้าตาเป็นอย่างไร
ก็เป็นประมาณนี้นะคะ นี่ มีความแบบ
แพทเทิร์นน่ะทุกคน ความเก๋ของสมัยนั้นนะ
อย่างภาพนี้คือไม่มีเส้นขอบ
ซึ่งทั้งหมดนี้ ทั้งตู้นี้วิวคงให้ดูได้ไม่ครบทุกเล่มนะ
อยากให้ทุกคนได้ลองมาดูตัวเล่มจริงด้วยตัวเอง
ที่นี่นะคะ แต่ว่าวันจริงเนี่ย ตรงนี้จะติดกระจกนะ
ไม่สามารถหยิบจับได้แบบที่วิวทำอยู่ตอนนี้
แต่ว่า สิ่งที่ทุกคนสามารถทำได้นะคะ
สำหรับใครที่อยากเห็นเล่มจริง อยากเห็นผิวสัมผัสก็มาดูที่นี่
สำหรับใครที่อยากเห็นเนื้อหาข้างใน อยากดูทีละหน้าเนี่ย
จะเห็นว่าข้างหน้าหนังสือทุกเล่ม
จะมีคิวอาร์โค้ดอยู่ สามารถสแกนเข้าไปได้
หรือว่าถ้าใครอยากดูจากที่บ้าน
ก็เข้าไปที่เว็บไซต์ที่วิวลงให้ด้านล่างได้นะคะ
ก็จะสามารถเปิดดูได้ทีละเล่มเลย เพราะว่า
เขาสแกนให้หมดทุกหน้า ละเอียดยิบแล้วค่ะ
และที่สำคัญ ไม่ได้มีแค่ประมาณ 160 เล่มที่จัดแสดงอยู่ตอนนี้
แต่ว่ามีพระราชนิพนธ์มากกว่า 180 เล่มเลย
ที่เขาสแกนแล้วก็ให้ฟรี
ประชาชนทุกคนสามารถมาใช้งานได้หมดเลยค่ะ
ที่สำคัญ ไม่ได้มีแค่พระราชนิพนธ์ของรัชกาลที่ 6
ในห้องนี้นะคะ ยังมีอะไรที่น่าสนใจ
อีกมากมายเลย อย่างตรงนี้ เดี๋ยววิวพาไปดู
นี่ ฝั่งตู้นี้นะคะ เราอาจไม่ได้ดูละเอียดเท่า แต่ว่า
ก็จะมี จุฬาลงกรณ์ราชบรรณาลัย
คือรวมพระราชนิพนธ์ของรัชกาลที่ 5 นะคะ
ห้องนี้นะคะ ไม่ได้มีแค่หนังสือหายากที่มารวบรวมเอาไว้
แต่ว่ามีเนื้อหาที่น่าสนใจอีกเพียบเลย อย่างตรงมุมนี้
ก็จะเป็น พระราชพิธีกรอบพระฤกษ์
โรงเรียนข้าราชการพลเรือน หรือที่มาของจุฬาลงกรณ์
มหาวิทยาลัยนั่นเอง
สามารถมาดูกันได้ แล้วก็ยังมีตรงนี้อีกนะคะ
ด้านหลังที่เห็นแปะๆอยู่รอบห้องนะคะ
ก็จะเห็นว่าเป็นไทม์ไลน์เกี่ยวกับพระราชประวัติของ
รัชกาลที่ 6 ไล่ตั้งแต่พระราชสมภพจนกระทั่ง
สวรรคตเลยทีเดียว ซึ่งเขาจะเทียบให้เห็นว่า
เกิดอะไรขึ้นบ้าง เทียบกับสมัยรัชกาบที่ 5 แล้วเป็นอย่างไร
เพราะปกติเวลาเราศึกษาพระราชประวัติ
เราก็จะเริ่มศึกษาตั้งแต่ตอนที่พระองค์ขึ้นครองราชย์
แล้วใช่มั้ย เพราะว่าในสมัยที่พระองค์เป็นมกุฏราชกุมารเนี่ยนะ
ก็มีพระราชกรณียกิจที่สำคัญเหมือนกัน
ทรงเป็นตัวแทนพระองค์ของรัชกาลที่ 5 ไปทำนู่นทำนี่ทำนั่น
ในยุโรป ก็สามารถมาศึกษาดูได้ จะเห็นว่า
เป็นไทม์ไลน์สวยงาม มีภาพประกอบ
อย่างโต๊ะนี้ที่เห็นอยู่จะมีรูปเรือหลวงพระร่วงอยู่นะคะ เพราะว่า
โต๊ะนี้ทั้งโต๊ะจะพูดถึงเรื่องราวเกียวกับพระร่วงค่ะ
เอ๊ะ พระร่วง ขอมดำดิน
เรือรบหลวง วิวาหพระสมุทรเกี่ยวข้องกันยังไง
สามารถมาศึกษาได้ที่นี่เหมือนกัน อย่างอีก 2 โต๊ะที่เหลือนะคะ
จะเป็นนิทรรศการที่พูดถึงตะวันออกกับตะวันตก
ที่มาบรรจบกันอยู่ในสมัยของพระองค์พอดีเลย
ความเป็นตะวันออก ความเป็นไทย
ความเป็นแขก เป็นจีน เป็นอะไรอย่างนี้ เมื่อมาเจอกับ
ความเป็นตะวันตกที่หลั่งไหลเขามาในยุคของพระองค์เป็นอย่างไรนะคะ
และสุดท้ายนะคะ อีกโต๊ะนึง ก็คือโต๊ะนี้
จะเป็นโต๊ะที่เล่าเกี่ยวกับหอสมุดค่ะ เป็นเรื่องราวเกี่ยวกับ
พระราชนิพนธ์อะไรต่างๆในสมัยพระองค์ เพราะ
เราก็ต้องรู้ว่าช่วงใหญ่ๆของพระองค์ก็คือเป็นกวีใช่มั้ยคะ
อย่างภาพนี้ก็จะเป็นภาพหายากที่อยู่ด้านบน เก๋มากนะทุกคน
เห็นมั้ย เป็นภาพหอสมุด
ในพระองค์ พระบาทสมเด็จพระมงกุฎเกล้าเจ้าอยู่หัวนะคะ
หน้าตาก็จะเป็นอน่างนี้ สามารถมาดูกันได้ค่ะ อีกสิ่งหนึ่งนะคะ
ทีพิเศษมากๆ แล้วอยากให้ทุกคนได้มาดูในห้องนี้นะคะ ก็คือ
ของ 2 ชิ้นนี้เลย อาจดูไม่เรียบร้อย
ยังดูงงๆอยู่ว่าคืออะไรนะคะ แต่ว่าชิ้นนี้คือ
เหรียญของจริงนะคะที่พระบาทสมเด็จพระมงกุฎเกล้าเจ้าอยู่หัว
พระราชทานให้กับคนที่บริจาคเงินเพื่อซื้อ
เรือรบหลวงพระร่วงค่ะ เราเคยศึกษาเรื่อง
วิวาหพระสมุทร กัน เรารู้ว่าเรื่องนี้แต่งขึ้นเพื่อเรี่ยรายเงินซื้อ
เรือรบหลวงเนอะ เพราะช่วงนั้นเป็นช่วงที่เข้าใกล้สงคราม
โลกครั้งที่ 1 ใช่มั้ย นี้ก็เป็นเหรียญของจริงนะคะ เป็นเหรียญที่ระลึก
ส่วนข้างๆนี้ หลายคนเคยได้ยินเรื่องราวเกี่ยวกับเสือป่า
นี่คือมีดของเสือป่า
เสือป่าเขาจะต้องมีทีดประจำตัว มีดพก
อะไรอย่างนี้ของเขา นี้เป็นมีดเสือป่า
ของแท้เลย สามารถมาดูได้ที่ห้องนี้เช่นกันค่ะ
และ หลายๆคนอาจเห็นวิวเดินผ่านไปเดินผ่านมา
มีอะไรแวบๆนิดๆหน่อยๆนะคะ
นี่ เรามีสิ่งนี้ด้วย นางในวรรณคดี
ของรัชกาลที่ 6 ที่เอามาออกแบบใหม่นะคะ
โดยพี่ฮ่องเต หลายคนที่เคยติดตามช่องวิวน่าจะเคยเห็น
มีพี่ฮ่องเตมาโผล่หลายๆคลิปเนอะ ร่วมกันออกแบบ
มาเป็นนางในวรรณคดีรัชกาลที่ 6 ทั้งหมด
6 นางด้วยกันนะคะ ไล่ตั้งแต่นางศกุนตลา
นางอันโดรเมดา แม่ละออ นางมัทนา
จูเลียต แล้วก็นางอุษา
เห็นวิวพูดแบบนั้นแบบนี้ ไม่ค่อยได้ลงรายละเอียดอะไรเท่าไหร่นะคะ
เพราะว่านี่เป็นหนึ่งในนิทรรศการที่วิวอยากให้ทุกคน
เข้ามาเยี่ยมชมจริงๆค่ะ เข้ามาที่นี่นะคะ
แล้วมาศึกษาเกี่ยวกับพระราชประวัติไปพร้อมๆกันค่ะ
ซึ่งถ้าใครสนใจนะคะ นิทรรศการนี้จะเปิดในวันที่ 26 พฤศจิกายน
นับตั้งแต่เวลา 13.00 น.
หรือว่าบ่ายโมงเป็นต้นไปค่อ ที่สำคัญนะคะ
เขาจะมีการสัมมนาเรื่อง ตามรอยพระบาท "มหาธีรราชเจ้า"
ที่นี่ด้วยค่ะ ก็จะมีอาจารย์
ผู้ทรงคุณวุฒิต่างๆ
มาเสวนา เนื้อหาน่าสนใจมาก
ไล่ตั้งแต่เรื่องราวที่พระราชนิเวศมฤคทายวันที่วิวเคยไปถ่าย
เรื่องการบูรณะ เขาจะมาเล่าให้ฟังที่นี่ด้วย
หรือว่าเรื่องราวเกียวกับพระราชประวัติของพระองค์ที่สุดพิเศษมากๆ
เรียกได้ว่าอยากให้ทุกคนได้มาฟังค่ะ
ส่วนใครที่พลาดไปนะคะ อยากมาชมนิทรรศการนี้
ที่นี่เป็นนิทรรศการถาวรนะคะ หลังจากนี้ก็สามารถเดินเข้ามาดู
ได้เลย ไม่มีค่าใช้จ่ายมดๆ และโครงการ
จุฬาลงกรณ์ราชบรรณาลัย ไม่ได้มีแค่ในห้องนี้อย่างเดียว
แต่ว่ามีในเว็บไซต์ของสำนักงานวิทยทรัพยากร
ดังนั้นสามารถเข้าไปดูในเว็บไซต์ได้นะคะ
ในนั้นก็จะมีบทความที่น่าสนใจต่างๆ เช่น
เรื่องราวเกี่ยวกับนางในวรรณคดีต่างๆเหล่านี้
รวมไปถึงในอนาคตก็จะมีเรื่องราวเกี่ยวกับพระราชประวัติ
เช่น เรื่องราวของพระองค์ในสมัยที่เป็นมกุฎราชกุมาร
ว่าแบบ ทำไมพระองค์ถึงต้องไปพบพระราชินีวิคตอเรียแห่งอังกฤษ
อะไรทำนองนี้นะคะ เยอะแยะมากมายเลยทีเดียว
ทีนี้หลายคนฟังมาถึงขนาดนี้ก็จะสงสัยว่า
ทำไมวิวถึงได้แบบว่าอยากให้คนได้มาดูโครงการนี้ขนาดนี้
มันมีอะไรน่าสนใจมากไปกว่านี้หรือเปล่า ก็บอกเลยว่า
มีค่ะ เพราะว่าโครงการนี้เป็นหนึ่งในโครงการที่วิวเข้ามามี
ส่วนร่วมด้วยค่ะ วิวเข้ามาเป็นภัณฑารักษ์ (curator) หรือว่าเป็นคนช่วยจัด
เลือกเนื้อหาต่างๆ เพื่อที่จะมานำเสนอในห้องนี้ค่ะ
นี่คือสาเหตุทีทำให้วิวสามารถจับพวกหนังสืออะไรต่างๆได้
เพราะว่าตอนนี้นิทรรศการนี้ยังอยู่ในขั้นตอนการติดตั้งค่ะ
ทุกอย่างจะเสร็จพร้อมให้ทุกคนได้ดู
วันที่ 26 พฤศจิกายนนะคะ ที่สำคัญนะคะ
ช่วงแรกของนิทรรศการวิวอาจไม่ค่อยได้มีส่วนร่วมเท่าไหร่ ทุกคนอาจยังไม่เห็น
ความเป็นวิวในห้องนี้เท่าไหร่ อาจไปเห็นบทความเกี่ยวกับนางในวรรณคดี
ที่วิวเข้าไปมีส่วนร่วมในเว็บไซต์ของสำนักงานวิทยทรัพยากร
แต่ในเดือนมีนาคม ห้องนี้จะแปลงโฉม
ไปอีกแบบหนึ่งค่ะ เพราะว่าวิวและพี่ฮ่องเต
จะร่วมกับสำนักงานวิทยทรัพยากร
แปลงโฉมห้องนี้ทั้งหมดเป็นนิทรรศการพระราชประวัติ
ของพระบาทสมเด็จพระมงกุฎเกล้าเจ้าอยู่หัวในรูปแบบ
ใหม่ค่ะ ซึ่งอยากให้ทุกคนรอติดตามนะคะ
แต่สำหรับตอนนี้อย่าลืมกดติดตามช่องวิวไว้นะ
เพราะว่าหลังจากนี้เราจะมีเรื่องราวเกี่ยวกับรัชกาลที่ 6
ในช่องของวิวมากมายเลยค่ะ โดยเฉพาะเรื่องราว
ของนางในวรรณคดีต่างๆทั้ง 6 นางข้างหลังนี้นะคะ
ว่านางแต่ละคนเป็นใคร บางนาง
วิวอาจเคยเล่าไว้แล้ว เช่น นางศกุนตลา หรือนางสาวิตรี
หรือว่านางอันโดรเมกดา แต่บางคนเนี่ย
วิวอาจยังไม่เคยเล่าถึงไว้เลย เช่น แม่ละออ
หรือนางอุษา เป็นต้นค่ะ ก็รอติดตามกันได้ในแชนแนล
เดี๋ยวจะมีอะไรตื่นเต้นมากมาย
โผล่มาทั้งในอินเตอร์เน็ตแล้วก็ในห้องนี้ค่ะ สำหรับตอนนี้
ถ้าใครชื่นชอบคลิปนี้ อย่าลืมกดไลค์เป็นกำลังใจให้วิว
แล้วก็กดแชร์เพื่อชวนเพื่อนๆมาดูด้วยกันนะคะ แล้วพบกันใหม่โอกาสหน้าค่ะ
บ้ายบาย สวัสดีค่ะ
อันนี้แอบกระซิบนะทุกคน ทุกคนไม่ควรพลาดเลยเพราะว่าเห็น
ตุ๊กตาน่ารักทั้งหลายข้างหลังเหล่านี้มั้ย คือพี่ฮ่องเต้
แอบกระซิบวิวมาว่า ในช่วงที่สองของนิทรรศการ
ได้ข่าวว่าจะทำตุ๊กตาเหล่านี้เป็นของที่ระลึก แล้วมัน
น่ารักมากๆ ดังนั้นติดตามข่าว
กันไว้ดีๆนะคะ ว่านิทรรศการนี้จะมีอะไร
ยิ่งใหญ่อลังการอะไรอย่างไรค่ะ สำหรับตอนนี้ลาไปก่อนนะคะทุกคน
บ้ายบาย สวัสดีค่ะ